28/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 22 de novembro do 2019 da X. T. da Coruña, pola que se concede a autorización administrativa previa e de construción da instalación de distribución eléctrica no concello de Camariñas (expediente: IN407A 2019/142-1)

Expediente-e.: IN407A 2019/142-1. Promotora: UFD Distribución Electricidad, S. A. Denominación da instalación: reforma da LMT. VIM804 no parque empresarial Ponte do Porto. Concello: Camariñas. FEITOS 1. O 29 de xullo de 2019, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos de Augas de Galicia. A día de hoxe, non consta no expediente resposta dos organismos afectados, isto é, AXI, o Concello de Camariñas e a Deputación da Coruña, á solicitude nin á reiteración do condicionado solicitado.4. Os servizos técnicos da xefatura territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 7. As características técnicas da instalación son as seguintes: – Actuación 1: LMTA. a 20 kV de 113 m., condutor tipo LA-110 Al coa orixe no apoio núm.83 existente, tipo HV-12/1500 da LMT. VIM804, no treito entre a derivada aos CC. TT. Figaredo e Braño (expediente:110/03) e a derivada ao CT. Curros Ponte do Porto (expediente:274/06) e remate no apoio núm.86 proxectado, tipo C-14/3000, con PA/S a intercalar na LMT. VIM804 no treito entre a derivada aos CC. TT. Figaredo e Braño (expediente:110/03) e a derivada ao CT. Curros Ponte do Porto (expediente: 274/06). O apoio 86 será un dos extremos da liña soterrada proxectada no polígono industrial (expediente: IN407A2018/167-1). Retírarase un apoio próximo ao apoio 86 proxectado tipo HV-400/11. – Actuación 2: LMTA. a 20 kV de 363 m., condutor tipo LA-110 Al coa orixe no apoio núm.87 proxectado, tipo C-14/4500, con PA/S da LMT. VIM804 onde se realiza actualmente a derivación ao CT. Curros Ponte do Porto (expediente:274/06) e remate no apoio existente núm.90, tipo C-12/3000 da LMT. VIM804, no treito entre a derivada ao CT. Curros Ponte do Porto (expediente:274/06) e a derivada ao CT. A Grixa (15XWD8). O apoio 87 será un dos extremos da liña soterrada proxectada no polígono industrial (exptediente: IN407A2018/167-1). Retírarase un apoio próximo ao apoio 87 proxectado tipo HV-400/13. O orzamento da instalación, segundo o proxecto, é de 8.726,11 €. 8. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: – As declaracións de conformidade relativas ao material ou equipamento, e as certificacións ou homologacións, se procede. – Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 22 de novembro do 2019 Isidoro Martínez Arca Xefe territorial da Coruña